CELEX: 32005R0387
Language: lt
Date: 2005-03-08 00:00:00
Title: 2005 m. kovo 8 d. Komisijos reglamentas (EB) Nr. 387/2005, iš dalies keičiantis Reglamentą (EB) Nr. 831/97, nustatantį prekybos standartus, taikomus avokadams

9.3.2005   
            
            
               LT
            
            
               Europos Sąjungos oficialusis leidinys
            
            
               L 62/5
            
         
      KOMISIJOS REGLAMENTAS (EB) Nr. 387/2005
   2005 m. kovo 8 d.
   iš dalies keičiantis Reglamentą (EB) Nr. 831/97, nustatantį prekybos standartus, taikomus avokadams
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 2 straipsnio 2 dalį,
   kadangi:
   
               (1)
            
            
               Jungtinių Tautų Europos ekonomikos komisijos (JT/EEK) Greitai gendančių produktų standartizavimo ir kokybės gerinimo darbo grupė neseniai iš dalies pakeitė FFV-42 standartą, taikomą avokadų rinkodaros ir komercinės kokybės kontrolei. Siekiant aiškumo ir tarptautinio skaidrumo reikėtų tuos dalinius pakeitimus įtraukti į Komisijos reglamentą (EB) Nr. 831/97 (2).
            
         
               (2)
            
            
               Avokadų branda ir biologinis vystymasis gali būti vertinami pagal jų sausosios medžiagos masę. Siekiant pašalinti negalinčius sunokti vaisius reikėtų nustatyti su sausosios medžiagos mase susijusį reikalavimą.
            
         
               (3)
            
            
               Prekyba mažo dydžio Hass avokadais vystosi ir atitinka tam tikrų vartotojų poreikį. Todėl reikia sumažinti nustatytą minimalų šios veislės avokadų dydį.
            
         
               (4)
            
            
               Todėl Reglamentas (EB) Nr. 831/1997 turėtų būti atitinkamai iš dalies pakeistas.
            
         
               (5)
            
            
               Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 831/1997 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. gegužės 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2005 m. kovo 8 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).
   
      (2)  OL L 119, 1997 5 8, p. 13. Reglamentas su paskutiniais pakeitimais, padarytais Reglamentu (EB) Nr. 907/2004 (OL L 163, 2004 4 30, p. 50).
   
      PRIEDAS
      Reglamento (EB) Nr. 831/1997 priedas iš dalies keičiamas taip:
      
                  1.
               
               
                  II antraštinė dalis (Nuostatos dėl kokybės) iš dalies keičiama taip:
                  
                              a)
                           
                           
                              A punkte (Minimalūs reikalavimai) antra pastraipa pakeičiama taip:
                              „Avokadai turi būti tvirti ir kruopščiai surinkti.“;
                           
                        
                              b)
                           
                           
                              įterpiamas šis Aa punktas:
                              „Aa.   Branda
                              Avokadai turi būti pasiekę tokią fiziologinę brandą, kad būtų visiškai prinokę.
                              Vaisiuje turi būti toliau nurodyta sausosios medžiagos masė, nustatoma jį išdžiovinus iki pastovaus svorio:
                              
                                          —
                                       
                                       
                                          21 % Hass veislei,
                                       
                                    
                                          —
                                       
                                       
                                          20 % Fuerte, Pinkerton, Reed ir Edranol veislėms,
                                       
                                    
                                          —
                                       
                                       
                                          19 % kitoms veislėms, išskyrus Antilų veisles, kurių sausosios medžiagos masė gali būti mažesnė.
                                       
                                    Prinokęs vaisius neturi turėti kartumo.“
                           
                        
            
                  2.
               
               
                  III antraštinė dalis (Rūšiavimo pagal dydį nuostatos) iš dalies keičiama taip:
                  
                              a)
                           
                           
                              pirmos pastraipos lentelė papildoma šia eilute:
                              
                                          „nuo 80 iki 125 (tik Hass veislei)
                                       
                                       
                                          S (1)“;
                                       
                                    
                        
                              b)
                           
                           
                              antra pastraipa pakeičiama taip:
                              „Minimalus avokado svoris turi būti ne mažesnis kaip 125 g, išskyrus Hass veislės avokadus, kurių svoris turi būti ne mažesnis kaip 80 g.“
                           
                        
            
         (1)  Skirtumas tarp mažiausio ir didžiausio vaisiaus vienoje pakuotėje neturėtų viršyti 25 g.